Қазақтың үш тағаны түгенделер еді
"Қазақтың үш тағаны түгенделер еді" | "https://abai.kz/post/146999"
TITLE: Қазақтың үш тағаны түгенделер еді
URL: https://abai.kz/post/146999
META: "Қазақтың үш тағаны түгенделер еді" | "https://abai.kz/post/146999"
DATE: 10.02.2022
AUTHOR(s): Олжас Әбіл
TOTAL WORDS: 164
TEXT: Саакашвили билікке келген соң совет заманында "ворлар отаны" атанған Грузиядағы Кутаиси қаласына мынадай әдемі ғимарат тұрғызып Парламент үйін Кутаисиге көшіріп жіберген еді. Кенжелеп артта қалған өңірге жан бітсін деген ниеті болса керек. Грузия депутаттары 2012 жылдан 2019 жылға шейін Кутаисиде жұмыс істеді. Бірақ кейін олар қайта Тбилисиге көшті. Қазақстанда ең саяси өңір - Маңғыстау өңірі екендігі белгілі. Ақтауға да осындай парламент ғимаратын салып біздің депутаттарды сол жаққа көшірер ма еді шіркін. Бәрі Астанада топырлап не істейді? Маңғыстау халқы олардан шынайы, халықшыл, тарпаң депутаттар тәрбиелеп шығарар еді. Депутаттар жұлынып жұмыс істеген елде халық та бақуатты тұрады. Өз кезегінде Өзен мен Ақтау халқы біздің депутаттарға күшті допинг берер еді. Астана - әкімшілік орталық, Алматы - бизнес, қаржы орталығы, Ақтауда заң шығарушы орган Парламент, халық қалаулыларының ордасы орналасса.. Ол арада күлтөбенің басы күнде жиын, "я халықтың мұң мұқтажын айтасыз, я Хазар теңізіне батасыз депутат мырза" болатын еді. Бұл парламент Орта Азиядағы ең демократиялық парламент болар ма еді. Осылай қазақтың үш тағаны түгенделіп қалушы еді... Олжас Әбіл Abai.kz
